Evit ar choari-se zo ezhomm eus bep a zaou vaen, peogwir e veze choariet daou-ha-daou peurvuiañ pa ne veze ket kalz a  dud, hag a-hend-all, e oa moaien ivez da choari tri-ha-tri. Moaien e vo komz eus se diwezhatoch. Ar choari-se, neus ket ezhomm eus kalz a dra, eus kalz a draoù, peogwir neus ezhomm nemet div vazh, neuze, an eil vazh a zo a-hed pevarzek metr bennaket eus eben. Setu e vez ret tostaat mein a zo bet benet, zo bet tailhet evel ma vez lavaret du-mañ, pe mein zo bet kavet war an douar pe gant ar beizanted pe gant forzh piv hag a implijer e-giz-se evit ar choari-se. An dud a lakae se a-gostez a-benn prientiñ ar  choari-se a veze graet bep bloaz e-barzh Chapel ar Choad. Hag e veze ret kaout ur gleuzadenn dindan ar maen, ha begoù lemm dar maen abalamour dezhañ da blantañ mat e-barzh an douar. Bez a zo un tu da daol anezhe. Ha ret eo gouzout ober. Amzer zo da dapout an tu, me m eus bet graet se abaoe ch on bihan, me am eus bet desket gant unan kozh ma m eus soñj mat, hag en doa lavaret din : Gwelout a ri, te zo tuaet mat, ech eomp da chounez ar chonkour hiziv (hudu), hag e oa bet graet. Ar pezh a oa fentus,  ar wech kentañ e oa din da choari. Hag e tisplege din tamm-pe-damm penaos e veze taolet. Droet zo da gaout mein a bep seurt ment, met pas re re vras ivez, peogwir, muioch a se e vezont bras pounneroch a se e vezont da daol, ha diaesoch a se e vezont da daol. (Evel palv an dorn ?) Evel palv an dorn ? Ya, lakomp. Bez a zo un tamm bihan bihanoch, lakomp se, dre-vras palv an dorn. Bez a zo tud hag a gemer bili ivez, met pezh zo, ar re-se zo mat pa vez sech, pa vez sech an douar, rak a-hend-all ez int  togn. Ne vez ket gwall aes. Choazh e vezont tailhet, e vezont benet tamm-pe-damm, pep hini a ra e jeu … pell a-raok evit ar choari-se.